火龍果

火龍果，又叫紅龍果、龍珠果，係仙人掌科三角柱屬或蛇鞭柱屬植物果實，呈橢圓形，直徑10~12cm，外果皮係紅色或黃色，有綠色圓角三角形嘅葉狀體，白色、紅色或黃色果肉，裏面有黑色種子嘅生果。

種植
火龍果原產墨西哥、加勒比海同中美洲等地嘅熱帶森林。火龍果喺臺灣種植較多，亦已經喺中國大陸嘅海南、廣西、廣東、福建等省區，同埋馬來西亞各地興起，潮汕地區亦見有啲地方種植，係熱帶、亞熱帶嘅名優生果之一，對火龍果嘅研究亦日漸得到重視。

常見品種
紅皮白肉種
最常見嘅一種品種，較大，甜度低，腥味較重。
紅皮紅肉種
亦係較常見，腥味較輕。
紅皮粉紅肉
栽培少，單位產量低，冇乜經濟價值。
紅皮紫紅肉種
黃皮白肉種
市面上比較少見，果實較細，核大，清甜而無腥味，食得太多會肚屙。

營養成份同功效
火龍果果實大部分都係水同碳水化合物，含有大量果肉纖維，有豐富嘅胡蘿蔔素，維他命B1、B2、B3、B12、C等，果核內更含有豐富嘅鈣、磷、鐵等礦物質同各種酶、白蛋白、纖維質同高濃度天然色素花青素，花、莖同嫩芽更加有佢近親嘅各種功效。

可預防便秘，促進眼睛健康，增加骨質密度，幫助細胞膜生長，預防貧血，抗神經炎，預防口角炎，增進食欲，美白皮膚，防黑斑等嘅功效。

火龍果嘅果肉幾乎冇果糖同蔗糖，糖分以葡萄糖為主，呢種天然葡萄糖，容易吸收，適合運動後食用。不過火龍果嘅葡萄糖唔甜導致大家誤以為呢種係低糖生果，其實火龍果嘅糖分比想像中嘅係要高一啲，糖尿病人唔適宜食太多。

紅肉火龍果比起白肉有更多天然色素 – 甜菜紅素。佢係有效對抗細胞變異嘅抗氧化營養素，仲有助減少血管硬化及心血管疾病嘅機會。。

各品種果實

認識植物 ─ 火龍果
嘉義市盧厝里的火龍果照片
巾幗sina家 ─ 又見火龍果花開了
火龍果花圖片
火龍果花圖片
火龍果綻放之後

生果